# Bluefish kézikönyv - 3. fejezet: Referencialap
Author: Jim Batis

előző | tartalom | következő

# 3. fejezet: Referencialap

Az előző fejezetben megszerzett tudás már elegendő ahhoz, hogy megismerd a Bluefish-t és lehetőségeit. Most már képes vagy a Bluefish-t weboldalak könnyű és gyors fejlesztésére használni, és ki tudod használni a program lehetőségeit.

Nem említettük viszont a Bluefish összes lehetőségét; ez ennek a fejezetnek a feladata. A kézikönyvnek az utolsó részében gyors pillantást vetünk a Bluefish menüire, eszköztáraira és ablakaira. Ahogy azt a fejezet címe is sugallja, ez egy referenciaoldal a Bluefish funkcióiról. Nem célja a fejezetnek, hogy minden egyes részletet elmagyarázzon; inkább súgóként szolgál, melyben az egyes funkciók használata előtt megnézheted, mire is való az.

## A menü

Kezdjük a menüknél, hiszen a ezek program összes funkcióját tartalmazzák. A program parancsai 9 menübe vannak csoportosítva.

### A Fájl menü

Mint azt a neve is mutatja, a Fájl menü a dokumentumok létrehozásával, megnyitásával és mentésével kapcsolatos.

#### Új

Létrehoz egy új, üres, névtelen dokumentumot.

TIPP: Mivel az új dokumentum teljesen üres, időt takaríthatsz meg azzal, hogy a dokumentum vázát a "Gyors kezdés" paranccsal hozod létre, akár a HTML-eszköztárról, akár a `Párbeszéd-->Általános` menüből kiadva..

#### Megnyitás, megnyitás a webről

Ezek a parancsok a gépeden vagy az Interneten lévő fájlok megnyitására használhatók (utóbbihoz kapcsolódnod kell az Internetre). Ezt a két almenüt az 1. fejezetben részletesen ismertettük, a Fájl megnyitása részben.

#### Utóbbi megnyitása

Azokat a fájlokat nyithatod meg gyorsan, amelyekkel korábban dolgoztál. Válassz egyet a listából, és már szerkesztheted is. A listát a program kilépéskor elmenti.

#### Fájl beszúrása

Ha egy fájl teljes szövegét szeretnéd beszúrni az éppen szerkesztés alatt álló dokumentumba,használd ezt a menüpontot.

Néhány dolgot tarts szem előtt: először is a fájl teljes szövege bekerül a dokumentumba, méghozzá az aktuális kurzorpozíciótól. Továbbá, ellentétben a 'Megnyitás' ablakkal, itt csak egyetlen fájlt választhatsz ki.

#### Mentés, Mentés másként, Ment mindent

Mentik az aktuális dokumentumo(ka)t. Működésüket az 1. fejezetben megismertük, a Fájlok mentése pontban.

#### Átnevezés

Működése hasonló a bash `mv` parancsához: új helyre mozgatja a dokumentumot. Ugyanúgy működik, mint a 'Mentés másként', de az eredeti fájl törlődik.

#### Bezár, Mindent bezár

Bezárja az éppen szerkesztett vagy az összes megnyitott fájlt. Használatát az 1. fejezet Fájl bezárása részében ismertük meg.

#### Nyomtatás

Kinyomtatja a HTML-kódot.

#### Kilépés

Bezárja a programot, miután megkérdezte, hogy mentse-e a módosított fájlokat.

### Szerkesztés menü

A menü pontjai a szerkesztőterületre vonatkoznak. Hasznos parancsokat tartalmaznak, mint másolás, beillesztés, vagy szavak, sorok keresése.

#### Kivágás, Másolás, Beillesztés

Ugyanúgy működnek, mint bármely más alkalmazásban. Egy Vágólap nevű ideiglenes terület szolgál az adatok tárolására és a GTK+-alkalmazások közötti megosztásra. A kivágás törli az eredeti helyéről a szöveget és a vágólapon tárolja; a másolás érintetlenül hagyja az eredeti szöveget. A beillesztés a kurzor pozíciójától kezdve beszúrja a Vágólap tartalmát a dokumentumba.

#### Mindent kijelöl

Amint a neve is mutatja, kijelöli a szerkesztőterületen lévő teljes szöveget.

#### Ugrás sorra

Megjelenik egy párbeszédablak, amelyben megadhatod annak a sornak a számát, amelyikre ugrani szeretnél.

TIPP: Ha weblintet használsz, ez a parancs hasznos lehet. Ha a weblint hibát talál a szövegben, kiírja a sor számát is, amelyikben megtalálta. Az Ugrás sorra paranccsal egyből a hibás sorhoz juthatsz.

Van ennek egy még gyorsabb módja is, amit később ismertetünk.

#### Keresés stb.

REMEMBER TO WRITE THIS SECTION LATER ON.
(szó szerinti átvétel az angol verzióból)

#### Visszavon, Mindent visszavon, Újból, Mindent újból

A Bluefish rögzíti a dokumentumban történt változtatásokat, pl. egy szövegrész beszúrását vagy törlését. Ha valamit eltévesztettél, és szeretnéd kijavítani, kattints a Visszavon parancsra. Minden visszavont műveletet tárol a program: ezek az Újból paranccsal állíthatók vissza.

A Mindent visszavon visszavon minden változást, a Mindent újból pedig visszaállít minden visszavont műveletet.

### Nézet menü

#### Megtekintés Netscape-pel

Az aktuális dokumentumot megnyitja a Netscape Navigatorban. Ha a Netscape nem fut, elindítja.

#### Drag 'n Drop ablak

Elavult

#### Következő dokumentum, Előző dokumentum

Ezek a parancsok a megnyitott dokumentumok közti navigációt teszik lehetővé az egér és a fájlnév-fülek használata nélkül.

#### Szintaxiskiemelés

Be- és kikapcsolja a szintaxiskiemelést. A beállítás dokumentumonként érvényes, nem pedig az egész programra. Működéséhez meg kell adni a szükséges regexeket.

#### Szintaxiskiemelés frissítése

Frissíti a szintaxiskiemelést.

### Projekt menü

#### Megnyitás, Bezárás, Mentés, Mentés mésként

Ezek a projektek kezelésének alapvető parancsai. A projektek fájlneveket, útvonalakat, színeket, betűtípusokat stb. tartalmaznak. Segítségükkel kényelmesen, jól meghatározott környezetben dolgozhatsz egy webhely elkészítésén.

#### Szerkesztés

A projektszerkesztő:
Segítségével a projekt jellemzőit módosíthatod. Az Alapkönyvtár az a könyvtár, ahol a projekt található. Az alkönyvtárokra való hivatkozásoknak ey a könyvtár a kiindulópontjuk. A fájlnyitó parancsok (HTML-lap megnyitása, kép beillesztése stb.) is ebből a könyvtárból indulnak.
Webkönyvtár WHAT IS THIS EXACTLY?
Sablon - egy sablonfájl neve. Minden alkalommal betöltődik, amikor új lapot kezdesz a projektben.
Ebben az ablakban kezelheted a projekthez tartozó dokumentumokat. Törölheted őket a projektből, megváltoztathatod a megnyitási sorrendjüket stb.
Itt a legördülő listák (Színek, Betűtípusok, URL-ek, Targetek, DTD-k, CSS-osztályok, META címkék) értékeit hozhatod létre, törölheted, vagy szerkesztheted.

#### Aktuális dokumentum hozzáadása, Minden megnyitott dokumentum hozzáadása

Hozzáadja az éppen szerkesztett fájlt vagy az összes megnyitott dokumentumot a projekt dokumentum-listájához.

### Címkék menü

#### Címsorok, Formázás, Táblázat, Listák

A parancsok a megfelelő HTML-címkét szúrják be. Készíts gyorsbillentyű-parancsokat hozájuk szükség szerint!

#### Speciális

Speciális karakterek HTML-kódjának beszúrása.

#### ISO8895-1 karakterek cseréje

Ezzel a menüponttal automatikusan lecserélheted az ékezetes betűket a nekik megfelelő HTML-kódra. Pl. ha a szöveged egy á betűt tartalmaz, azt a fenti parancs &auml;-ra cseréli.

#### ASCII-karakterek cseréje

Minden ASCII-karaktert a HTML-kódjára cserél.

FIGYELMEZTETÉS: Ezek a parancsok vonhatók vissza! Különösen az ASCII-karakterek cseréje pont használata az egész dokumentumban nagyon öszekuszálhatja a szerkesztett szöveget.

#### Generator META-címke beszúrása

Beszúrja a `<meta name="generator" value="Bluefish 0.6">` sort a dokumentumba.

### Párbeszéd menü

Majdnem minden HTML-címkéhez találhatsz itt párbeszédablakot. Ezek különféle feladatokat egyszerűsítenek (pl. a kép-párbeszéd automatikusan beírja a kép szélességét és magasságát a dokumentumba), ezzel növelik a program használhatóságát.

### Külső menü

#### Weblint

Elindítja a Weblint szintaxis-ellenőrző programot. Kimenete egy új ablakban jelenik meg..

#### Szűrők, parancsok

Külső szűrőkre és programokra mutató menüpontok, melyeket Te állíthatsz be.

### Beállítások menü

#### Testreszabás

Lásd az előző fejezetet.

#### Fő eszköztár, HTML eszköztár, Egyéni eszköztár

Be- és kikapcsolja az eszköztárak megjelenítését.

#### Listák/Külső szűrők, Listák/Külső programok

Itt adhatod meg a külső szűrők és programok hívásához szükséges sorokat. A szűrők bemenetként az aktuális dokumentum tartalmát kapják, kimenetük lesz az aktív dokumentum új szövege. Példák a szűrőként használható programokra:

- HTML-ellenőrző a w3.org-tól: tidy
- DOS újsor-konverter: dos2unix

A külső programok egyszerűen csak végzik a munkájukat. Semmit sem szűrnek és semmit sem illesztenek be a dokumentumba. Ilyen lehet például egy szkript, ami a munkáidat a webszerverre másolja. Néhány felismert parancssor-opció:

- %s: az aktuális fájl nevét helyettesíti
- %n: új fájlnevet kér a felhasználótól. Pl. exportnál hasznos

Néhány hasznos parancs:

- Szavak száma: wc -w %s|gless&
- lynx screendump: lynx -dump %s > %n
- Word néző: wvHtml

#### Szintaxiskiemelés

A megjelenő ablakban beállíthatod a regexet és a hozzá tartozó színt a szintaxiskiemelőnek. A regexekről további információt a `man 7 regex` paranccsal kaphatsz.

#### Szintaxiskiemelés visszaállítása

Visszaállítja a szintaxiskiemelés alapértelmezett értékeit.

#### Beállítások mentése

Menti az aktuális beállításokat.

#### Gyorsbillentyű-beállítások mentése

Menti az aktuális gyorsbillentyű-beállításokat.

### Súgó menü

#### Névjegy

Megjeleníti a mesterművet :-)

előző | tartalom | következő