előző | tartalom | következő

# Bluefish kézikönyv - 2. fejezet: A Bluefish testreszabása
Author: Jim Batis

Az alábbi leírás a Bluefish egy régebbi kiadására vonatkozik. (A fordító megj.)

Az első fejezetben a Bluefish alapvető funkcióinak használatát mutattuk be. A program sok szolgáltatását azonban még meg sem említettük, vagy ha igen, akkor nem tárgyaltuk részletesen. Például még azt sem tudod, hogyan kell a programot testreszabni (túl a GTK+ néhány alapvető beállításán).

Ennek a fejezetnek a célja, hogy részletesen bemutassa a Bluefish szolgáltatásait. Elmagyarázzuk, hogyan állíthatod be a Bluefish jellemzőit (pl. az ablak megjelenése, a szintaxiskiemelés, betűtípusok stb.), hogyan használhatsz külső programokat, hogy tudod megtekinteni a szerkesztett dokumentumot, hogy készíthetsz nézeti képeket és még sok mást.

## A "Testreszabás" ablak

A program legtöbb tulajdonsága beállítható a "Testreszabás" ablakban. Az ablak kétféleképpen jeleníthető meg:

- Válaszd a `Beállítások-->Testreszabás` pontot.

- | Nyomd meg a 'Testreszabás' gombot a fő eszköztáron.

Megjelenik egy ablak, az alján öt füllel és két gombbal: a `Mentés és bezárás` a merevlemezre ment minden változást. A beállítások a program következő indulásakor betöltődnek. Ha meggondoltad magad, a `Mégsem` gombbal visszatérhetsz az előző beállításokhoz.

### Editor beállításai

#### Alapértelmezett font

Ebben a szövegdobozban a szerkesztőterület betűtípusát állíthatod be. Bár a font nevét magad is beírhatod, ajánljuk, hogy kattints a `Betű...` gombra, ami egy ablakot jelenít meg. Eben kiválaszthatod a neked megfelelő betűtípust, -stílust és -méretet. Alul még a betűtipus előnézetét is láthatod. A 'Szűrő' fül segít a font kiválasztásában a tulajdonságok megadásával. A 'Betűkészlet információ' megmutatja a tudnivalókat a választott fontról. A betűtípus kiválasztásához kattints az `OK` gombra. Az `Alkalmaz` lenyomásával a fontot kiválasztod, de a párbeszédablak nem tűnik el, így tovább finomíthatod a beállításokat. Ha meggondoltad magad, és meghagyod az eredeti betűtípust, kattints a `Mégsem` gombra.

TIPP: A felhasználók többsége jobban szereti az állandó szélességű fontokat a kódszerkesztőkben. Ezek segítenek a dokumentum forrásának formázásában, és tanácsos őket használni a <PRE> címkén belüli szöveg megjelenésének ellenőrzéséhez. Az Adobe Courier általában rendelkezésedre áll; javasoljuk ennek használatát.

#### Tabulátor szélessége

Itt megadhatod a Tab karakter szélességét. Ezt a szóköz szélességében mérik. Ha ezt az értéket 4-re állítod, akkor állandó szélességű karaktereket használva a Tab karakter úgy jelenik meg, mintha 4 db szóköz lenne a helyén.

Az alapértelmezett tabulátorszélesség 4.

#### Sortörés

Ezt a lehetőséget általában a 'Sortörés csak szóvégen' ponttal együtt használjuk. Ha ezeket a pontokat bejelöljük, a begépelt szó új sorba kerül, ha túllógna a szerkesztőterület jobb szélén (anélkül, hogy a szövegbe sortörés karakter kerülne).

#### Sortörés csak szóvégen

Ha ezt a pontot nem engedélyezzük, akkor a szöveg, elérve a szerkesztőterület jobb szélét, a szó közepén törik meg (sortörés karakter bevitele nélkül).

FIGYELEM! A GTK Text widget hibája miatt a vízszintes gördítősáv nem jeleníthető meg. A sortörés tiltásakor a szerkesztés igen kényelmetlenné válik. Csak próbáld ki, és meglátod :-)

Ha a sortörést engedélyezted, de a 'Sortörés csak szóvégen' pontot nem, akkor a szavak két sorba törhetnek. A 'Sortörés csak szóvégen' egyben tartja a szavakat.

#### Automatikus behúzás

Ha engedélyezed, a Return lenyomása után az új sor ugyanabban az oszlopban kezdődik, mint a felette levő. Ha tiltod, minden új sor az első oszlopban kezdődik.

#### Szintaxiskiemelés használata

Ha engedélyezted, akkor egy művelet (mint pl. fájlmegnyitás) befejezésekor a szintaxiskiemelés automatikusan életbe lép, így nem kell a `Nézet-->Szintaxiskiemelés` pontra kattintani. Ha pedig nem élsz ezzel a lehetőséggel, a szintaxiskiemelést csak külön kérésre végzi el a program.

#### Szintaxiskiemelés folyamatos frissítése

A beállított kiemelések a gépeléskor letbe lépnek.

#### Teljes dokumentum kiemelésének frissítése

Alaphelyzetben csak annak a sornak a kiemelése frissül, amelyikben a kurzor van. Többsoros szöveg beillesztésekor néhány sor kiemelése nem megfelelő. Ilyenkor használhatod sz F5 billentyűt (a `Nézet-->Szintaxiskiemelés frissítése` pont gyorsbillentyűjét) a frissítéshez. Ha szeretnéd a teljes szöveg kiemelését frissíteni szerkesztés közben, akkor jelöld be ezt a lehetőséget. Sajnos a GTK görgetési hibája miatt a teljes dokumentum frissítése lassú.

#### Automatikus linkkezelés

Ha engedélyezed, a Bluefish az 'Átnevezés' és a 'Mentés másként' műveleteknél frissíti az idézőjelek közé írt linkeket.

#### Ugyanaz a fájl több példányban is megnyitható

Engedélyezése hasznos, ha két különböző változatod van ugyanabból a fájlból. Így nyomon követheted a változásokat.

### HTML beállítások

#### Záró címke beszúrása...

Mint ismeretes, a HTML-címkéket általában </címke> szöveggel kell lezárni: <B>Félkövér szöveg</B>. Mindemellett néhány címke használható (és használják is) zárótag nélkül. Ilyenek a <LI> és <P> címkék; ha azonban szigorúan követed a HTML nyelvi szabályait, akkor kiírod a zárótagot.

Ha kijelölted ezeket a négyzeteket, akkor a </LI> és </P> címkéket a program automatikusan beilleszti.

#### HTML-címkék kisbetűsek

Alapértelmezésben a Bluefish nagybetűs címkéket szúr be (ez az általános módszer a címkék és a normál szöveg megkülönböztetésére). Ezzel a ponttal kisbetűssé változtathatod a beszúrt címkéket.

A WML igényli a kisbetűs címkéket. Ha WML-t használsz, engedélyezd a kisbetűs címkéket.

#### CSS használatának engedélyezése

Engedélyezi a CSS (Cascading Style Sheets, stíluslapok) használatát. A stíluslapok a dokumentumba is beilleszthetők, vagy külön fájlként menthetők.

#### Tiltott címkék engedélyezése

Engedélyezi a tiltott HTML-címkék használatát. Pillanatnyilag a W3 a CSS-t ajánlja a dokumentumok formázásához, és nem a régi címkéket (pl. <font> vagy <center>).

#### XHTML-szintaxis használata

A Bluefish minden címkét az XHTML 1.0 előírásainak megfelelően illeszt be.

#### XML-kezdősor beszúrása

Egy XML-sort illeszt a dokumentum fejlécébe (általában egy standard SGML-sort).

#### Az XHTML 1.0-ban bevezetett Ruby-címkék engedélyezése

A "Ruby-címkéket" az XHTML 1.0-ban vezették be, és különösen a japén nyelvű szövegekben használatosak a kiejtés megkönnyítésére.

#### A HTML 4.0 új címkéinek engedélyezése

A HTML 3.2 címkék helyett a 4-es verziójú utasítások kerülnek a forrásszövegbe, ahol ez lehetséges.

#### Keretek használatának engedélyezése

Bekapcsolja a keretek támogatását, ha ki van jelölve.

#### DOCTYPE szükséges az első sorban

Beszúr egy DOCTYPE sort az újonnan létrehozott dokumentumokba.

#### DTD-URL jelzése a DOCTYPE sorban

Beszúrja a dokumentumtípus definíciófájljának URL-jét a DOCTYPE sorba.

#### Internet Explorer-specifikus címkék engedélyezése

#### Netscape-specifikus címkék engedélyezése

#### Alapértelmezett betűkészlet

Egyelőre nincs szerepe.

### Felület

#### Fájlnév-fülek betűtípusa

Ugyanúgy működik, mint az Editor fülnél, de a szerkesztőterület körüli fülek (pl. ami a megnyitott fájlok nevét tartalmazza) betűtípusát adja meg. Tanácsos egyszerű kinézetű, kisméretű betűt választani.

#### Betűk mint betűkészletek

Jelöld ki, ha a válaszott betűtípusod egy betűkészlet, pl. ha többféle karakterkészletű darabja van; így helyesen jelenítheted meg a nemzetközi (pl. magyar) karaktereket.

#### Fájlnév-fülek helyzete

Alapértelmezésben a fülek a szerkesztőterület tetején vannak. Persze ha neked kényelmesebb lenne máshol, akkor elhelyezheted őket a szerkesztőterület alatt, illetve jobbra vagy balra tőle.

Egy másik pozíció kiválasztásához nyomd meg a jobboldali gombot, hogy megjelenjen a lehetőségek listája. Ezekből egérkattintással vagy a nyílbillentyűkkel választhatsz.

#### Kezdő ablakszélesség és -magasság

Ez a két változó a programablak szélességét és magasságát határozza meg.

A kívánt értéket beírhatod a mezőbe, vagy használhatod a jobb oldalon elhelyezkedő nyilakat. Utóbbi esetben a beírt érték 5-tel nő vagy csökken. Ugyanezt a hatást érheted el a Fel és Le kurzorbillentyűkkel.

Az alapértelmezett ablakméret 600 pont széles és 400 pont magas.

#### Fájlböngésző minimális mérete

Itt állíthatod be a baloldali fájlböngNézeti kép kitésző legkisebb méretét. A beállított érték 150. A böngésző méretét munka közben kézzel is módosíthatod.

#### Legutóbbi fájlok száma

A `Fájl-->Utóbbi megnyitása` menüben megjelenő, utoljára megnyitott fájlok száma.

#### Legutóbbi könyvtárak száma

A fájlböngésző felett megjelenő, utoljára használt könyvtárak száma.

#### Fájlböngésző alapértelmezett szűrője

Ha engedélyezed, működésbe lép a fájlböngésző szűrője.

#### Mentés előtt backup fájl készítése

A mentés előtt backup fájl készül a dokumentumról.

#### Backup fájl nevének utótagja

Az utótag a fájlnév végére kerül a backup fájl készítésekor. Alapértelmezésben '~'.

### Fájlok és képek

#### Nézeti kép típusa

#### Nézeti kép kiterjesztése

#### Ugyanaz a fájl több példányban is megnyitható

Ha engedélyezed, ugyanazt a fájlt több példányban is megnyithatod. Ez váratlan eredményeket hozhat. Ha nincs engedélyezve (alapértelmezés), akkor a Bluefish a dokumentum már megnyitott példányára vált az újbóli megnyitáskor.

#### Mentés előtt backup fájl készítése

#### Backup fájl nevének utótagja

#### Backup készítése másolással (átnevezés helyett)

A Bluefish általában átnevezi az eredeti fájlt, és egy új fájlt nyit az eredeti dokumentum nevével. Ha linkekkel dolgozol, akkor ez nem működik (a link érvénytelen lesz). Engedélyezd ezt a pontot, ha linkekkel dolgozol.

#### Sikertelen backup esetén

'kérdez', 'ment' vagy 'megszakít'. Ha a backup nem sikerül (pl. adott könyvtárban csak a szerkesztett fájlra van írási jogod), folytassa a munkát (mentéssel), szakítsa meg a mentést vagy kérdezzen minden alkalommal.

#### Parancssorban megadott fájlok a már futó Bluefish-ben nyílnak

Az alapértelmezett opció engedélyezésével elérhető, hogy a fájlmenedzsereknek alapértelmezett programként megadott 'bluefish %s' hatására minden fájl ugyanabban a Bluefish-ablakban nyíljon.

#### File filters

### Külső parancsok

#### Böngészőparancs

Ez a `Nézet-->Megtekintés Netscape-pel` pontra utal. Ezzel a paranccsal megnézheted, hogy fog kinézni az oldalad a böngészőben.

Általában nem kell megváltoztatni a beállított értéket, de ha az nem működik, megadhatod a helyes parancsot és paramétereit, mintha csak a bash shellből hívnád. Az egyetlen, amit meg kell jegyezned, hogy `%s`-t kell írnod oda, ahova egyébként a fájlnév kerülne. A Bluefish ezt automatikusan kicseréli a fájl nevére.

Az alapértelmezett beállítás: `netscape -remote OpenUrl\(%s\)`

#### Weblint parancs

A weblint nevű, HTML-szintaxist ellenőrző program indítóparancsa.

#### Ispell parancs

Az ispell helyesírás-ellenőrző indítóparancsa.

#### Alapértelmezett nyelv

Az a nyelv, aminek alapján a helyesírás-ellenőrző dolgozik.

#### Összetett szavak elfogadása, Egyéb szóalkotó karakterek megadása, Egyéni szótár használata, Bemeneti kódolás használata

Speciális kapcsolók az ispell működésének beállításához. További információt az ispell kézikönyvében találhatsz.

előző | tartalom | következő